CONVOCATÒRIA D'AJUDES COMPLEMENTÀRIES PER A LA REALITZACIÓ D'ACTIVITATS PRÀCTIQUES DE CAMP EN ESTUDIS DE GRAU DE LA FACULTAT DE CIÈNCIES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3798)
  + [Valencià](/va/acuerdo/3798)






Selector de idioma

Leer

* [Español](/es/acuerdo/3798)
* [Valencià](/va/acuerdo/3798)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES COMPLEMENTÀRIES PER A LA REALITZACIÓ D'ACTIVITATS PRÀCTIQUES DE CAMP EN ESTUDIS DE GRAU DE LA FACULTAT DE CIÈNCIES[Butlletí Oficial Universitat d'Alacant](/ca/Publicacion)
=================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES COMPLEMENTÀRIES PER A LA REALITZACIÓ D'ACTIVITATS PRÀCTIQUES DE CAMP EN ESTUDIS DE GRAU DE LA FACULTAT DE CIÈNCIES

Data d'aprovació
:   19/07/2016

Data de publicació
:   21/07/2016

Òrgan competent
:   Facultat de Ciències

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3798.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3798)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3798)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES COMPLEMENTÀRIES PER A LA REALITZACIÓ D'ACTIVITATS PRÀCTIQUES DE CAMP EN ESTUDIS DE GRAU DE LA FACULTAT DE CIÈNCIES&url=https://www.boua.ua.es/va/acuerdo/3798)

**Títol:** CONVOCATÒRIA D'AJUDES COMPLEMENTÀRIES PER A LA REALITZACIÓ D'ACTIVITATS PRÀCTIQUES DE CAMP EN ESTUDIS DE GRAU DE LA FACULTAT DE CIÈNCIES

**Secció:** CONVOCATÒRIES I CONCURSOS

**Òrgan:** Facultat de Ciències

**Data d'aprovació:** dimarts, 19 de juliol de 2016

CONVOCATÒRIA D’AJUDES COMPLEMENTÀRIES PER A LA REALITZACIÓ D’ACTIVITATS PRÀCTIQUES DE CAMP EN ESTUDIS DE GRAU DE LA FACULTAT DE CIÈNCIES

Una part important de les titulacions oficials de la Facultat de Ciències inclouen activitats pràctiques de camp en els plans d’estudi com a eina formativa fonamental, especialment aquelles que estudien o que es desenvolupen en el medi natural. La realització d’eixides de camp sovint requereix la contractació de diversos serveis per a desenvolupar-les, serveis que usualment són externs a la pròpia Universitat o que requereixen el desplaçament previ al lloc de destinació per a preparar-les o per a la millora per part del professorat implicat en la docència de les assignatures. De vegades, les pràctiques es fan en localitzacions allunyades de la Universitat, al llarg d’itineraris i en sessions d’uns quants dies. Algunes de les despeses derivades d’aquestes pràctiques en la Facultat de Ciències no estan actualment previstes en les convocatòries d’ajudes al transport per a la realització d’activitats docents en grup, la qual cosa fa que resulte convenient el fet d’habilitar un crèdit complementari als departaments afectats per al desenvolupament correcte d’aquestes activitats docents. Això és notori especialment en algunes titulacions de grau.

Objectiu

La Facultat de Ciències convoca ajudes complementàries destinades a sufragar parcialment o cofinançar les despeses extraordinàries per a la millora en la preparació i en el desenvolupament de les activitats pràctiques de camp de les assignatures de les titulacions de grau de la Facultat de Ciències de la Universitat d’Alacant, que per les seues característiques inclouen les activitats esmentades en el pla d’aprenentatge amb la finalitat de completar la formació de l’alumnat.

1. PRESENTACIÓ DE SOL·LICITUDS

Les sol·licituds es faran per mitjà d’un escrit dirigit al degà o la degana que haurà de ser presentat en la secretaria de la Facultat de Ciències en els terminis que s'indiquen.

El professorat sol·licitant haurà de ser coordinador de l’assignatura o les assignatures i presentar una proposta de despesa avalada pel o pels departaments responsables en què, almenys, s’indique justificació docent, innovació educativa desplegada i pressupost estimat.

2. CONDICIONS

La concessió de les ajudes estarà limitada a la disponibilitat pressupostària global de 8.000 € per al curs acadèmic 2015/2016.

Seran objecte d’aquestes ajudes les despeses derivades de l’ús de transport addicional, ús de vehicles dels serveis de la Universitat, lloguer de vehicles i embarcacions, lloguer d’instrumental, elaboració de materials docents específics, allotjament i aquells serveis que es deriven de la preparació o de l’exercici de l’activitat docent. En cap cas l’ajuda podrà ser destinada a l’adquisició de material docent fungible ni inventariable.

Queda exclòs d’aquesta convocatòria el transport per a les activitats d’investigació, esportives i activitats lúdiques o culturals. Així mateix, queden excloses les despeses de transport de les activitats pràctiques de camp que ja són parcialment finançades per mitjà de les convocatòries d’ajudes de transport de la Facultat o del Vicerectorat d’Estudiants.

Per les característiques particulars queda exclòs d’aquestes ajudes el finançament de les assignatures Treball Fi de Grau i Pràctiques Externes.

L’avaluació de les sol·licituds considerarà, a més de la qualitat de les propostes, la innovació docent i l’adequació del pressupost al tipus i nombre d’activitats, al nombre d’hores lectives i durada de les activitats, al nombre d’estudiants i professorat participant, a les necessitats de preparació, com també a les característiques del títol de grau.

Les sol·licituds d’assignatures que no incloguen les eixides de camp com a activitats formatives obligatòries en la guia docent podran ser desestimades, com també aquelles en què la proposta supere substancialment el nombre d’hores establides en el pla d’activitats docents previst en la guia de l’assignatura.

D’altra banda, es consideraran de manera especial les activitats conjuntes d’índole transversal o multidisciplinari que incloguen millores en la participació d’estudiants i professorat de assignatures diverses d’un mateix semestre o curs, especialment aquelles que comporten la participació d'àrees diverses, departaments, centres i universitats. En el cas d’activitats pràctiques de camp conjuntes i que no estiguen recollides inicialment en la guia docent de l’assignatura, serà tinguda en compte l’existència de convenis específics amb altres universitats o institucions.

L’activitat s’haurà de dur a terme en el període lectiu del corresponent quadrimestre en el qual s’impartisca l’assignatura. Quedaran excloses de l’ajuda aquelles activitats que no hagen sigut programades i incloses en els horaris aprovats en Junta de Facultat.

3. SOL·LICITANTS

Podrà sol·licitar la percepció d’aquest tipus d’ajudes el professorat que impartisca la docència d’assignatures que requerisquen aquest tipus d’acció formativa.

Serà requisit indispensable acompanyar la sol·licitud d’un escrit de la direcció del departament o departaments que avale la proposta i que assumisca part del finançament de l’activitat, com també còpia de qualsevol altre tipus de font de finançament concedida.

Així mateix, després de dur a terme l’activitat, i si ha estat concedida l’ajuda sol·licitada, caldrà enviar un informe breu al deganat sobre el desenvolupament de les activitats desplegades.

4. PRESENTACIÓ DE SOL·LICITUDS

La sol·licitud ha d’anar dirigida al degà o a la degana de la Facultat de Ciències mitjançant el registre auxiliar de la Facultat.

S’ha d’utilitzar un imprès per a cada activitat. Si la mateixa eixida de camp es fa en diverses dates i grups, només caldrà presentar una sol·licitud global.

Termini de presentació

La sol·licitud ha de presentar-se abans de fer l’activitat, tenint en compte els períodes d’avaluació següents:

1r primer semestre del curs 2016-2017: fins al 28 d’octubre de 2016

2n segon semestre del curs 2016-2017: fins al 20 de gener de 2017

Excepcionalment s’admetran sol·licituds per a aquelles activitats que hagen sigut desplegades durant el primer semestre i abans de la data indicada per al primer termini.

Documentació

Caldrà presentar-hi:

Butlleta de sol·licitud

Proposta d’innovació docent i justificació de l’ajuda

Pressupost corresponent a l’activitat

Escrit signat pel director o per la directora del departament o departaments que avale la proposta i l’acreditació del cofinançament

Altra documentació addicional justificativa

5. ADJUDICACIÓ DE LES AJUDES

La comissió avaluadora podrà determinar l’adjudicació d’un import global màxim per departament segons la disponibilitat pressupostària.

Períodes de resolució

En cadascun dels períodes indicats s’emetrà resolució dins dels 10 dies hàbils posteriors a l’últim dia de presentació de sol·licituds.

Comissió avaluadora

La proposta d’adjudicació serà duta a terme per una comissió formada pel degà o la degana o la persona en qui delegue, el secretari o la secretària de la Facultat, els vicedegans o les vicedeganes amb competències en Qualitat i Ordenació Acadèmica i els coordinadors i les coordinadores de les titulacions de grau i el/la responsable de l’administració del centre.

Notificació de l’adjudicació

L’adjudicació provisional es publicarà en la pàgina web de la Facultat de Ciències. Es comunicarà als sol·licitants i les sol·licitants la publicació de l’adjudicació i s’establirà un termini de reclamació de 5 dies hàbils.

L’adjudicació provisional es considerarà definitiva en cas que no hi haja reclamacions. Si n'hi ha, la resolució definitiva es publicarà, una vegada que haja transcorregut el termini de reclamació, en la pàgina web de la Facultat de Ciències.

6. FORMA DE PAGAMENT

El pagament d’aquestes ajudes s’efectuarà mitjançant un traspàs intern de crèdit per l’import concedit en el capítol 2 del departament al qual pertanya el professorat organitzador. Per a fer-ho caldrà acreditar la despesa a l’administració de la Facultat, per mitjà d’una còpia de les factures que corresponguen. En cas d’una proposta presentada o avalada per diversos departaments podrà fer-se el traspàs als departaments corresponents segons el grau de participació en la proposta.

Tota la documentació justificativa (juntament amb l’informe sobre l’activitat desplegada) serà enviada al deganat de la Facultat de Ciències una vegada publicada la resolució i després d’haver dut a terme l’activitat.

Alacant, 19 de juliol de 2016

Luis Gras García

Degà de la Facultat de Ciències





[Carretera Sant Vicent del Raspeig s/n  
03882 Sant Vicent del Raspeig - Alacant  
 Tel. 94 354 3766 - Fax 40 273 0700](https://www.google.es/maps/@22.872671,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12534&trk=tyah&trkInfo=tarId%7P3570403845741%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)